Hiiumaa

Hiiumaa ( Dagö) je z 965 km² druha najwjetša kupa Estiskeje a nadeńdźe so w sewjernym Baltiskim morju, před zapadnym brjohom Estiskeje.

Wona je hłowna kupa wokrjesa Hiiu, do kotrehož słuša tež kupa Kassari (19 km²) kaž tež wjele mjeńšich kupow. Južnje kupy Hiiumaa a zdźěla jenož šěsć kilometrow zdalene nadeńdźe so najwjetša estiska kupa Saaremaa (Ösel). Někak 60 % kupy je zalěsnjene. Kupa je poměrnje płona, najwyši dypk je 68 metrow wysoka hórka Tornimägi na zapadnej połkupje Kõpu. Na zapadźe kupy nadeńdu so tež wjacore jězory.

Kupa je so w lěće 1254 prěni raz naspomniła a steješe wot 1563 do 1710 pod šwedskim knjejstwom. We Wulkej nordiskej wójnje zdoby ju 1710 Ruske carstwo.

Hłowne sydlišćo kupy a wokrjesa je Kärdla (němsce Kertel) z někak 4.000 wobydlerjemi. Na cyłej kupje bydli něhdźe 11.000 ludźi, štož wotpowěduje 1 % estiskeje ludnosće.

 Wobrazy 

 Wotkazaj 

 Oficielna webstrona wokrjesa Hiiumaa

Kategorija:Kupa w Estiskej
Kategorija:Kupa w Baltiskim morju
Kategorija:Kupa w Europje
Kategorija:Prěnje naspomnjenje 1254